CELEX: 22011D0132
Language: el
Date: 2011-12-02 00:00:00
Title: Απόφαση της Μεικτής Επιτροπής του ΕΟΧ αριθ. 132/2011, της 2ας Δεκεμβρίου 2011 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/16
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 132/2011
   της 2ας Δεκεμβρίου 2011
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 27/2010 της Μεικτής Επιτροπής του ΕΟΧ της 12ης Μαρτίου 2010 (1).
            
         
               (2)
            
            
               Το παράρτημα XX της συμφωνίας τροποποιήθηκε με την απόφαση αριθ. 122/2011 της Μεικτής Επιτροπής του ΕΟΧ της 21ης Οκτωβρίου 2011 (2).
            
         
               (3)
            
            
               Η απόφαση 2010/681/ΕΕ της Επιτροπής, της 9ης Νοεμβρίου 2010, για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2011-2013, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις (3), πρέπει να ενσωματωθεί στη συμφωνία.
            
         
               (4)
            
            
               Η απόφαση 2010/693/ΕΕ της Επιτροπής, της 22ας Ιουλίου 2010, για καθορισμό κοινής μορφής για τη δεύτερη έκθεση των κρατών μελών σχετικά με την εφαρμογή της οδηγίας 2004/42/ΕΚ του Ευρωπαϊκού Κοινοβουλίου και του Συμβουλίου για τον περιορισμό των εκπομπών πτητικών οργανικών ενώσεων (4), πρέπει να ενσωματωθεί στη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 9α (απόφαση 2007/205/ΕΚ της Επιτροπής) του κεφαλαίου XVII του παραρτήματος II της συμφωνίας παρεμβάλλεται το ακόλουθο σημείο:
   
               «9αα.
            
            
               
                  32010 D 0693: απόφαση 2010/693/ΕΕ της Επιτροπής, της 22ας Ιουλίου 2010, για καθορισμό κοινής μορφής για τη δεύτερη έκθεση των κρατών μελών σχετικά με την εφαρμογή της οδηγίας 2004/42/ΕΚ του Ευρωπαϊκού Κοινοβουλίου και του Συμβουλίου για τον περιορισμό των εκπομπών πτητικών οργανικών ενώσεων (ΕΕ L 301 της 18.11.2010, σ. 4).».
            
         Άρθρο 2
   Μετά το σημείο 21αβδ (απόφαση 2007/531/ΕΚ της Επιτροπής) του παραρτήματος ΧΧ της συμφωνίας παρεμβάλλεται το ακόλουθο σημείο:
   
               «21αβε.
            
            
               
                  32010 D 0681: απόφαση 2010/681/ΕΕ της Επιτροπής, της 9ης Νοεμβρίου 2010, για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2011-2013, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις (ΕΕ L 292 της 10.11.2010, σ. 65).».
            
         Άρθρο 3
   Τα κείμενα των αποφάσεων 2010/681/ΕΕ και 2010/693/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει την 3η Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 143 της 10.6.2010, σ. 20.
   
      (2)  ΕΕ L 341 της 22.12.2011, σ. 87.
   
      (3)  ΕΕ L 292 της 10.11.2010, σ. 65.
   
      (4)  ΕΕ L 301 της 18.11.2010, σ. 4.
   
      (5)  Δεν έχουν αναφερθεί συνταγματικές απαιτήσεις.